[{"text_idx": "#000003", "text": "Tallinna kesklinn 2035: kiireim liikleja on jalgrattur"}, {"text_idx": "#000005", "text": "Tallinna kesklinn peab ja\u0308rgmise 10\u201315 aasta jooksul muutuma ma\u0308rksa kergliiklejaso\u0303bralikumaks piirkonnaks, kus kiireim liikleja so\u0303idab jalgratta vo\u0303i to\u0303ukeratta, mitte autoga, u\u0308tles Kesklinna vanem Monika Haukano\u0303mm."}, {"text_idx": "#000006", "text": "Tallinna arengustrateegias 2035 on kesklinn ta\u0308is pikitud ko\u0303ikvo\u0303imalikke arenduspiirkondi-to\u0303mbekeskusi, mis on omavahel u\u0308hendatud kergteede, promenaadide vo\u0303i u\u0308histranspordiga. Isegi kui peata\u0308nava projekt ja\u0308i toppama ning la\u0308heb u\u0308mbertegemisele, siis ei ta\u0308henda see, et eraautoga oleks tulevikus kesklinnas mugav liigelda. Eelis la\u0308heb iga aastaga aina rohkem kergliiklejatele ja u\u0308histranspordile."}, {"text_idx": "#000007", "text": "Tallinna kesklinna Eesti olulisimaks to\u0303mbekeskuseks ja visiitkaardiks nimetava Haukano\u0303mme so\u0303nul on siht see, et autoga kesklinna tulekuks ja\u0308a\u0308ks po\u0303hjuseid ja\u0308rjest va\u0308hemaks."}, {"text_idx": "#000008", "text": "\"Pikemas visioonis me na\u0308eme, et kesklinn on kujundatud jalaka\u0308ijatest la\u0308htuvalt, mitte autodest. Meil peab selleks olema va\u0308lja kujunenud mitmeid kiireid ja mugavaid u\u0308histranspordiu\u0308hendusi ning va\u0308hem autode mu\u0308ra. Selleks na\u0308eme, et autoliiklus suunatakse valdavalt kesklinnast mo\u0308o\u0308da,\" lausus Haukano\u0303mm ERR-ile."}, {"text_idx": "#000009", "text": "Selleks peab ja\u0308rgmise 15 aasta jooksul planeerima ja ehitama korraliku ta\u0308navavo\u0303rgu, langetama kesklinnas lubatud piirkiirust ning veenma inimesi, et kesklinnas on ko\u0303ige otstarbekam liikuda jalgsi vo\u0303i rattaga, u\u0308tles linnaosavanem."}, {"text_idx": "#000010", "text": "Edasi liigutakse ka liikluses bussidele eeliso\u0303iguse andmisega ning uute trammiliinidega, va\u0308lja on ka\u0308idud idee panna linnasiseselt ka\u0308ima niinimetatud pendelrongid. U\u0308histransport peab muutuma oluliselt ja\u0308rgmise 15 aastaga, ma\u0308rkis Haukano\u0303mm."}, {"text_idx": "#000011", "text": "U\u0308histranspordiga liikumise aeg to\u0308o\u0308pa\u0308eviti kell 7.00 kuni 9.00 valitud sihtkohta. Mida rohelisem, seda kiiremini (1 kuni 40 minutit) kohale jo\u0303uab. Kollane ja punane ala ta\u0308hendavad juba 40 kuni 80 minuti pikkust so\u0303itu. Autor/allikas: Tallinna arengustrateegia 2035"}, {"text_idx": "#000012", "text": "\"Linna su\u0308damesse peab pa\u0308a\u0308sema ta\u0308nasest paremini u\u0308histranspordiga ning mo\u0308o\u0308da ko\u0303nni- ja rattateid, mis peaks andma po\u0303hjuse linnasu\u0308damesse mitte tulla autoga. Selleks peab mo\u0303tlema, kuidas to\u0303sta ta\u0308navaruumi kvaliteeti, et suudaksime 10\u201315 aasta pa\u0308rast konkureerida Helsingi, Riia ja ka Stockholmi linnaruumi kvaliteediga,\" ra\u0308a\u0308kis Haukano\u0303mm."}, {"text_idx": "#000013", "text": "Va\u0308hem autosid ja rohkem kergliiklejaid ta\u0308hendab rohkem kergteid. Eesma\u0308rk on, et jalgrattad ja to\u0303uksid saaksid kesklinnas ko\u0303ige kiiremaks liikumisvahendiks ja neil on ka oma liikumisruum, u\u0308tles Haukano\u0303mm."}, {"text_idx": "#000014", "text": "Tallinna planeeritav rattateede po\u0303hi- ja tervisevo\u0303rk aastaks 2035. Autor/allikas: Tallinna arengustrateegia 2035"}, {"text_idx": "#000015", "text": "Konkreetsed plaanid ja veel mitte nii konkreetsed ideed on juba nimetatud peata\u0308nava esimene etapp; sellele ja\u0308rgnev teine etapp, mis jo\u0303uab va\u0308lja mereni; Majaka promenaad, mis u\u0308hendab Majaka Gonsiori ta\u0308nava kaudu U\u0308lemistel asuva Lennujaama va\u0308ljaku Tammsaare pargiga; rannapromenaad Russalkast Noblessnerini, sealhulgas jalaka\u0308ijate sild u\u0308le Kalaranna akvatooriumi, ning Suve ta\u0308nava jalaka\u0308ijate sild Euroopa kooli juures, mis u\u0308hendab Telliskivi ja Tehnika ta\u0308nava."}, {"text_idx": "#000016", "text": "Samuti on plaanis u\u0308hendada kesklinn Lasnama\u0308ega, selleks rajatakse ratturitele ja jalaka\u0308ijatele sild Majaka ja Gonsiori ta\u0308nava u\u0308hendamiseks. Sadama, Rotermanni kvartali, Viru keskuse, Kaubamaja ja Maakri kvartali u\u0308hendamiseks on plaanis rajada siseta\u0308nav la\u0308bi Viru keskuse Kaubamaja ta\u0308navalt Narva maanteele ja u\u0308leka\u0308igurada Rotermanni kvartalisse."}, {"text_idx": "#000017", "text": "Inimesed maa peale, autod maa alla"}, {"text_idx": "#000018", "text": "Haukano\u0303mme so\u0303nul on esimene \"punnkoht\", mis tuleb a\u0308ra lahendada, Viru ringristmik, kuhu jookseb kokku neli suurt ta\u0308navat \u2013 kuidas suunata autod Viru ringist eemale ning anda rohkem ruumi u\u0308histranspordile, jalgratturitele ja jalaka\u0308ijatele."}, {"text_idx": "#000019", "text": "\"Ko\u0303ik ta\u0308navad, mis Viru ringilt va\u0308lja liiguvad, olgu see siis Kadrioru poole liikuv Narva maantee \u2013 ka seal annaks va\u0308ga palju a\u0308ra teha, et muuta see linna loomulikuks osaks, kus on hea olla ka jalaka\u0308ijatel. Praegune va\u0308ga pika aja jooksul va\u0308lja kujunenud ta\u0308navate vo\u0303rgustik on autokeskne ja seda tuleb muuta,\" lausus Haukano\u0303mm."}, {"text_idx": "#000020", "text": "Kergliiklejate eelistamine ta\u0308hendab ka kesklinnas autode maa alla viimist \u2013 na\u0308iteks, et ei kerkiks linnapilti rohkem kolakaid parkimismaju. \"Kui vahepeal ja\u0308i tunne, et inimesi suunati liikuma pigem tunnelitesse ja maa alla, siis see periood on kindlasti la\u0308bi. Pigem peaksid kesklinnas maa alla liikuma autod, sealhulgas va\u0308ga selgelt ka parkimine. Me sooviksime, et parklad tuleksid maa alla, sest pa\u0308ris ilma parklateta me ka ei saa,\" lausus Haukano\u0303mm, kelle so\u0303nul on u\u0308ks konkreetne idee maa-aluste parklate rajamine vanalinna perimeetrile."}, {"text_idx": "#000021", "text": "U\u0308ks eesma\u0308rke arengukavas on vanalinna elanike arvu kasvatamine. See ei ta\u0308henda vaid arvulist kasvu, vaid vanalinna uue elu toomist, et see piirkond ei ja\u0308a\u0308ks vaid turistidele ning a\u0308ra kaoks kohalikke eemale peletav muuseumlik maine."}, {"text_idx": "#000022", "text": "\"Soovime, et vanalinn oleks elav linna osa, elav paik, kus on olemas pu\u0308sielanikud, koolid, teatrid, va\u0308ga aktiivne a\u0308riajamine. Mo\u0303te on see, et luua tingimused, et inimesed ei la\u0308heks vanalinnast elamast a\u0308ra,\" u\u0308tles Haukano\u0303mm."}, {"text_idx": "#000023", "text": "Linnaosavanema so\u0303nul peaks vanalinnast la\u0308biliikumine muutuma loomulikuks ja selleks on loodud vo\u0303i luuakse ja\u0308rgnevatel aastatel vanalinna ja la\u0308hipiirkonda uusi kohti: Jaama platsi Balti jaamas, Viru va\u0308ljaku uus lahendus, lisaks tuleb likvideerida Mere puiestee \"liikluspusa\"."}, {"text_idx": "#000024", "text": "\"Mo\u0303te on see, et luua tingimused, et inimesed ei la\u0308heks vanalinnast elamast a\u0308ra. Lisaks on vanalinna u\u0308mbruses 20 va\u0308ga eripalgelist asumit: kasvo\u0303i Kassisaba, Torupilli, Kadriorg. Eesma\u0308rk on, et inimesed leiaksid elukoha kesklinnas, mis on mugav. Et na\u0308iteks liikumine Kadriorust Kitseku\u0308lla oleks mugav ja turvaline jalgratta ja bussiga. Et oleks rohkesti rohealasid, atraktiivseid kohvikuid, varjualuseid, parke, et luua tunnet, et me tahame tulla kesklinna,\" ra\u0308a\u0308kis Haukano\u0303mm."}, {"text_idx": "#000025", "text": "Osa sellest plaanist on avaliku ruumi liikumine mere a\u0308a\u0308rde. Haukano\u0303mme so\u0303nul on eesma\u0308rk, et sadamaalale laieneks tihe kesklinlik linnaruum."}, {"text_idx": "#000026", "text": "\"Olgu see siis peata\u0308nava projekti edasiarendus vo\u0303i siis Ahtri ta\u0308nava rekonstrueerimise projekt. Praegu on koostamisel sadamaala detailplaneeringud, kindlasti soovime, et valmiks atraktiivne reisiterminal koos urbanistliku pargiga ja et sadama D-terminali esise ala maastikulahendus rakendatakse ellu. Et sadam, bastioni vo\u0308o\u0308nd, Kadrioru park \u2013 et see oleks u\u0308htemoodi u\u0308hendatud,\" ra\u0308a\u0308kis Haukano\u0303mm."}, {"text_idx": "#000028", "text": "\"Linnahalli piirkonnast vo\u0303iks ja peakski kujunema aktiivse kasutusega linnaelanikele suunatud koht. Meil on kahju, et arendused on ja\u0308a\u0308nud seisma ja linnahall on kasutuseta seisnud ja lagunenud,\" u\u0308tles Haukano\u0303mm."}, {"text_idx": "#000031", "text": "Sadama piirkond areneb aktiivseks su\u0308dalinna asumiks koos laienevate reisisadamate, kontserdi- ja konverentsikeskuseks uueneva linnahalli ning a\u0308ri- ja elukvartalitega. Ala seotakse merega uue trammiliini ja jalg- ja rattateedega. Rannapromenaad, haljastatud linnava\u0308ljakud."}, {"text_idx": "#000032", "text": "Vanalinnas on eesma\u0308rk elanikkonna kasvatamine ja eri kasutusvo\u0303imaluste soodustamine."}, {"text_idx": "#000033", "text": "Su\u0308dalinna muutuv na\u0308gu \u2013 uus Kaubamaja, Viru keskuse u\u0308mberehitus, Ra\u0308vala kvartali arendamine elu- ja a\u0308rikvartaliks, Teatri va\u0308ljaku uuenemine, akadeemilise raamatukogu laienemine. Kogu ala avalik ruum muutub jalaka\u0308ija- ja jalgrattaso\u0303bralikumaks ja u\u0308histranspordikesksemaks."}, {"text_idx": "#000034", "text": "Moodne ko\u0303rghoonete piirkond ehk kesklinna city, kus arhitektuur ja ajaloolised hooned moodustavad omavahel harmoonilise terviku. Hoonetevahelise va\u0308liruumi muudavad hubasemaks ta\u0308navatele avanevad a\u0308rid ja kohvikud, tekib va\u0308ljakuid ja parke ajaveetmiseks ning loogilised liikumisteekonnad u\u0308mbritsevatelt aladelt."}, {"text_idx": "#000035", "text": "Keldrima\u0308e asumiga ha\u0308sti seotud uus kvaliteetse avaliku ruumiga kogukondlik keskus \u2013 turuhoone saab uue kaasaegse na\u0308o, mis sobitub kohaliku miljo\u0308o\u0308ga. Uue turuhalli u\u0308mber tekib a\u0308ri- ja eluhooneid ning ala keskele inimestele mo\u0303eldud avalik va\u0308liala koos erinevate tegevusvo\u0303imalustega."}, {"text_idx": "#000036", "text": "Peata\u0308nav laiendab kaasaegset inimkeskset linnaruumi ku\u0308lgnevatesse kvartalitesse ning u\u0308hendab merea\u0308a\u0308re su\u0308dalinna linnaruumiga."}, {"text_idx": "#000037", "text": "U\u0308hendab Balti jaama, sadama piirkonna, su\u0308dalinna (sh Viru bussiterminal), bussijaama, Rail Balticu terminali, U\u0308lemiste linnaku ja lennujaama ehk ko\u0303ik Tallinna rahvusvahelised va\u0308ravad."}, {"text_idx": "#000038", "text": "Linnapromenaad, mis u\u0308hendab Majaka ja Gonsiori ta\u0308nava kaudu Lennujaama va\u0308ljaku Tammsaare pargiga kesklinnas, luues po\u0303neva ja mugava teekonna jalaka\u0308ijatele ning kiire u\u0308henduse jalgratturitele."}, {"text_idx": "#000039", "text": "Lasnama\u0308e valik: rongiu\u0308hendus Kopliga vo\u0303i trammiliin kesklinna"}, {"text_idx": "#000042", "text": "Ekspert: Tallinn ja\u0308a\u0308b linnaruumi arengus muust Eestist ja maailmast maha"}, {"text_idx": "#000043", "text": "Koroonakriis kajastub ka Tallinna parkimises"}, {"text_idx": "#000045", "text": "Tallinna uute trammide hange lu\u0308kkus veelkord edasi"}, {"text_idx": "#000047", "text": "Tallinn plaanib ka\u0308ima panna pendelrongid"}, {"text_idx": "#000048", "text": "Trammitee Vanasadamasse valmib 2023. aastal"}, {"text_idx": "#000052", "text": "A-reisiterminal on kavas uueks ehitada ning rajada mere peale promenaad"}, {"text_idx": "#000053", "text": "Algatamisku\u0308pseks saanud planeering toob Vanasadamasse korterid, bu\u0308rood ja kohvikud"}, {"text_idx": "#000054", "text": "Venemaa sportlased saavad Pariisi paraolu\u0308mpial osaleda"}, {"text_idx": "#000057", "text": "Glinka sai kodupubliku ees ma\u0308nginud prantslasest kahes setis jagu"}, {"text_idx": "#000063", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000065", "text": "Vandeadvokaat: on toimumas liikumine, mis va\u0308ljendusvabadust u\u0308ha enam piirab"}, {"text_idx": "#000066", "text": "Briti ko\u0303rgeima so\u0303java\u0308elase so\u0303nul hoiab Ukraina so\u0303jas initsiatiivi"}, {"text_idx": "#000068", "text": "Rootsi vo\u0303ib saata kuritegelike jo\u0303ukudega vo\u0303itlema so\u0303java\u0308e"}, {"text_idx": "#000077", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000078", "text": "Laanes: inimo\u0303igused ja demokraatia on po\u0303himo\u0303tted, mille ja\u0308rgi minevikku hinnata"}, {"text_idx": "#000082", "text": "Heili Sibrits: menu\u0308u\u0308 planeerimine aitab sa\u0308a\u0308sta nii aega kui ka raha"}, {"text_idx": "#000083", "text": "Slovakkia valimised vo\u0303ivad muuta riigi va\u0308lispoliitikat"}, {"text_idx": "#000084", "text": "Vene va\u0308ed rajavad Zaporiz\u030cz\u030cja oblastis uusi kaitseliine"}, {"text_idx": "#000090", "text": "Soome valitsus kavatseb reformida pensionisu\u0308steemi"}, {"text_idx": "#000091", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]